Per A. Christiansen

Per A. Christiansen (født 29. mars 1942 på Gjøvik) er en norsk journalist og utenrikskorrespondent.

Han er cand.philol. fra Universitetet i Oslo (UiO) med historie og arabisk som fag og  med hovedvekt på Midt Østens moderne historie. I 1965 begynte han i Aftenpostens utenriksderedaksjon, hvor han har arbeidet i mesteparten av sin journalistiske karriere.  Han har vært  Aftenpostens korrespondent i Midt Østen, USA og i Asia i fem perioder, i til sammen 17 år. 

I 1987 ble han tildelt Narvesenprisen for sin dekning av Midt Østen. Han har også skrevet bøkene "Det ukjente Israel - idealer og virkelighet" (1980) og "Det nye Palestina - tradisjon og virkelighet" (1982) og er representert i flere antologier.

Referanser

Journalister i Aftenposten
Norske historikere
Personer fra Gjøvik kommune